钦定古今图书集成/明伦汇编/家范典/第030卷 > 《孝子行》〈并序〉查居广
## 钦定古今图书集成/明伦汇编/家范典/第030卷 > 《孝子行》〈并序〉查居广

丰城廖孝子，至元十九年，乡寇大作，子负母冒刃逃。及靖孝养终身，与江革不殊。惜无史书之揭。翰林近题其墓曰：“有元纯孝廖某之墓。” 又为作文刻石，虞学士书之。

丰城昔在至元岁，寇贼纷纷乱如鬼。是时廖生抱母
行，不死白刃天有情。固知至愿天必感，母子全活见
太平。廖生虽死犹未死，往往遗民言此事。有如江革
遭乱离，负母潜逃经险阻。情词恻恻贼舍之，孝德还
堪耀今古。呜呼薄俗枭獍同，墓上请看“《纯孝》子。”